Jessie Diggins

**Jessica Diggins** (født 1991) er en amerikansk tidligere langrennsløper. Diggins ble olympisk mester da hun sammen med Kikkan Randall vant lagsprint i Vinter-OL 2018 i Pyeongchang. Hun er to ganger verdensmester i langrenn, i lagsprint sammen med Kikkan Randall under Ski-VM 2013 i Val di Fiemme, og hun vant 10 km fri teknikk intervallstart i Ski-VM 2023 i Planica. Diggins vant Tour de Ski 2021, 2023/24 og 2025/26 samt verdenscupen sammenlagt i sesongene 2020/21, 2023/24, 2024/25 og 2025/26.

Hun har til sammen ni juniortitler og sju seniortitler på nasjonalt nivå i USA.

## Idrettskarriere
;2008/09
Diggins deltok i USA-mesterskapet i langrenn 2009 i Anchorage, og kom der på 18.-plass på sprinten og 21.-plass på 5&nbsp;km klassisk. Hun ble også tatt ut til junior-VM på ski 2009 i Praz de Lys-Sommand, der hun kom på 59.-plass på 5&nbsp;km fristil og 43.-plass på 10&nbsp;km jaktstart. I tillegg deltok hun på USAs stafettlag som kom på syvendeplass på 4 &times; 3,3&nbsp;km stafett.

;2009/10
I US Super Tour kom hun på tolvteplass på 5&nbsp;km og 10&nbsp;km. I desember 2009 deltok hun i Nor-Am Cup i Sovereign Lake i Vernon i Canada. Der kom hun på tiendeplass i sprinten.

I januar 2010 deltok Diggins i Junior-VM på ski 2010 i Hinterzarten, og USA kom der på åttendeplass på 4 &times; 3,3&nbsp;km stafett. Hun gikk ikke videre fra kvalifiseringen til finalen i sprinten, og endte på 26.-plass totalt. På jaktstarten kom hun på 25.-plass. Hun deltok ikke i USA-mesterskapet dette året.

;2010/11
I US Super Tour i november 2010 kom hun på tolvteplass på 5&nbsp;km klassisk som året før, men endte på 17.-plass på 10&nbsp;km fristil. I desember deltok hun i Nor-Am Cup, og vant både 10&nbsp;km jaktstart og 16,5&nbsp;km fellesstart. Hun kom på annenplass på 5&nbsp;km fristil. I januar 2011 vant hun sin første nasjonale tittel som senior, da hun vant fristilsprinten i USA-mesterskapet i langrenn 2011 i Rumford. Her kom hun også på fjerdeplass på 10&nbsp;km 10&nbsp;km klassisk, og niendeplass på klassisk sprint. Hun fikk femteplass i Scandinavian Cup 2010/11 - på sprinten i Madona 2. februar. Hun debuterte i verdenscupen i Drammen 20. februar 2011.

Diggins deltok i Ski-VM 2011 i Holmenkollen i Oslo. På sprinten gikk hun videre fra kvalifiseringen, med 29. beste tid. 30 utøvere gikk videre til kvartfinalen. Hun endte på femteplass i sin kvartfinale, der Charlotte Kalla vant, og gikk dermed ikke til semifinalen. Hennes lagvenninne Kikkan Randall kom på 6. og sisteplass i denne kvartfinalen. Hun kom på 28.-plass på 15 kilometer skiatlon, men ble ikke tatt ut på USAs lag i lagsprint, der Sadie Bjornsen og Kikkan Randall gikk. USA kom på niendeplass av 14 lag i 4 &times; 5&nbsp;km stafett.

Hun kom på tredjeplass på 30&nbsp;km fellesstart i USA-mesterskapet i mars, og hun fikk også annenplass på 10&nbsp;km fellesstart i US Super Tour.

;2011/12
I US Super Tour vant hun tre av løpene før jul 2011, og hun vant alle fire løpene i Nor-Am Cup i desember. I USA-mesterskapet i langrenn 2012 i Rumford vant hun alle fire distanser; sprint fristil, 10&nbsp;km fristil, og 10&nbsp;km klassisk, fellesstart, og sprinten i klassisk stil. Daria Gaiazova, som representerer Canada, vant selve løpet, men deltok ikke i USA-mesterskapet. I slutten av februar deltok hun i U23-VM på ski 2012 i Erzurum, der hun kom på 15.-plass i 7,5 + 7,5&nbsp;km med skibytte. I US Super Tour-løpene i mars vant hun en 3&nbsp;km fristil og en klassisk sprint.

Hennes beste plassering i verdenscupen 2011/12 var en andreplass i lagsprint i Milano i januar 2012, og sammenlagt endte hun på 34.-plass med 228 poeng. Hun fikk også femteplass på 10&nbsp;km fellesstart i Rybinsk og 4 x 5&nbsp;km stafett i Nove Mesto i verdenscupen denne sesongen. Hun avsluttet sesongen med sølv på 30&nbsp;km fellesstart ved USA-mesterskapet i langrenn, 1,1 sekunder bak Kikkan Randall.

;2012/13
Under verdenscupåpningen for sesongen 2012/13 i Gällivare 25. november 2012, var hun med på USAs lag som ble nummer tre på 4 x 5&nbsp;km stafett. Den 7. desember 2012 tok hun sin første verdenscupseier, da hun vant lagsprinten i Québec sammen med Kikkan Randall, der de tok USAs første lagseier i verdenscupen noensinne.

Hun deltok på 5&nbsp;km fristil ved det sveitsiske mesterskapet i langrenn 2013, der hun kom i mål på 2.-plass. bak Liz Stephen. Ski-VM 2013 ble arrangert i Val di Fiemme i Italia, og Diggins vant der VM-gull på lagsprinten sammen med Kikkan Randall, 7,8 sekunder foran Sverige. USA kom også på 4.-plass på 4 x 5&nbsp;km stafett, og individuelt kom hun på 23.-plass på 10&nbsp;km fristil. Hun startet også på 30&nbsp;km fellesstart, men fullførte ikke løpet. Hun kom på 21.-plass ved Tour de Ski 2012/13, og i verdenscupen sammenlagt kom hun på 36.-plass med 208 poeng. I US Super Tour-rennene i april ble det én pallplassering; en andreplass på 3,1&nbsp;km fristil i Tahoe.

;2013/14
Ved U23-VM på ski 2014 i Val di Fiemme kom hun på 2.-plass på sprinten, bak tyske Elisabeth Schicho. Hun deltok i sitt første OL i Vinter-OL 2014 i Sotsji, der hun kom på 8.-plass på 15 kilometer skiatlon. På 5&nbsp;km sprint fikk hun 12. beste tid i prologen, men ble slått ut i kvartfinalen. Hun kom på 3.-plass i sitt kvartfinaleheat, bak Katja Višnar og Sophie Caldwell. Hun kom på 40.-plass på 30 kilometer fristil, og USA kom på 9.-plass på 4 x 5&nbsp;km stafett. Ved USA-mesterskapet i langrenn 2014 i Kincaid Park i april kom hun på 4.-plass på 30&nbsp;km fellesstart.

Hun endte på 13.-plass ved Tour de Ski 2013/14, og på 20.-plass ved verdenscupen i langrenn 2013/14.

;2014/15
Diggins deltok ved Ski-VM 2015 i Falun, der hun kom på 2.-plass på 10&nbsp;km fristil, bak svenske Charlotte Kalla. Hun deltok på lagsprinten sammen med Sophie Caldwell, og disse endte på 8.-plass. USA kom på 4.-plass på 4 x 5&nbsp;km stafett, fellesstart. Hun startet også på 30&nbsp;km fellesstart, men fullførte ikke løpet.

Hun endte på 22.-plass sammenlagt ved verdenscupen i langrenn 2014/15, og brøt Tour de Ski 2015 etter fem etapper. Sesongen ble avsluttet med USA-mesterskapet i langrenn 2015 i Sun Valley, der hun kom på 16.-plass på 30&nbsp;km fellesstart.

;2015/16
Ved sesongåpningen i Gällivare vant Diggins sprinten, foran Sophie Caldwell og Karolína Grohová. Her vant hun også 10&nbsp;km fristil.

Hun vant sin første individuelle verdenscupseier 8. januar 2016, da hun vant 5 kilometeren i Tour de Ski i Toblach, foran Heidi Weng og Ingvild Flugstad Østberg. Sammenlagt kom hun på 10.-plass ved Tour de Ski 2016, 11:20,4 minutter bak Therese Johaug.

;2016/17

Under VM 2017 i Lahtis gikk hun sammen med Sadie Bjornsen på USAs lag som tok bronse på lagsprinten.

;2020/21

Hun vant Tour de Ski 2021 og distansecupen og verdenscupen sammenlagt sesongen 2020/21.

;2022/23

I Ski-VM 2023 i Planica gikk hun sammen med Julia Kern på USAs lag som tok bronse på lagsprint fri teknikk, og hun ble verdensmester på 10 km fri teknikk intervallstart.

;2023/24
Hun vant Tour de Ski 2023/24 sammenlagt og tok én etappeseier. Hun vant verdenscupen sammenlagt og distansecupen.

;2024/25
I VM 2025 i Trondheim tok hun sølv på lagsprint der hun gikk på USAs lag sammen med Julia Kern. Hun vant verdenscupen sammenlagt og distansecupen.

;2025/26
Diggins tok bronse på 10 km fri teknikk i Vinter-OL 2026 i Milano Cortina. Hun avsluttet sin karriere som aktiv langrennsløper etter sesongens siste renn i Lake Placid 22. mars 2026. Hun vant verdenscupen sammenlagt og distansecupen for fjerde gang.

## Verdenscupresultater
### Individuelle seire

### Lagseire

### Sammenlagtplasseringer

## Privat
I april 2020 forlovet hun seg med ishockeyspilleren Wade Poplawski, og de giftet seg i 2022.

## Referanser


## Eksterne lenker
* 
* 
*